Identifica les entitats que surten en el següent text:
No m'agrada mai ensenyar cartellets, eh?, però crec que aquest cartellet, el Joan Carles Garcia ja l'ha presentat en algun moment. Estem parlant d'això, estem parlant de la zona vermella, estem parlant de tota la zona amb despoblament de Catalunya. I aconseguir aquest equilibri territorial és un repte de país fonamental. No ens podem permetre doncs que tinguem el vuitanta per cent de la població ocupant menys de la meitat del territori de Catalunya. Especialment, i em centraré, si m'ho permeten, en l'Alt Pirineu i l'Aran, en la vegueria de l'Alt Pirineu i l'Aran, on som el vint per cent de territori i no arribem a l'u per cent de la població, som el 0,93 per cent de la població. I per aconseguir, doncs, revertir això, bàsicament hi ha tres punts. Un és evitar el despoblament; dos, és aconseguir repoblar, i, tres, és aconseguir arrelar al territori tota aquesta gent que hem repoblat. I per això són bàsics, són fonamentals tots – tots– els serveis públics. Educació, transport, ahir ho parlava a la Comissió de Territori sobre transport. També com tractem a la nostra gent gran i tots els equipaments per a la gent gran. I, òbviament –i òbviament–, també la sanitat. Som plens coneixedors i defensors que el sistema de salut probablement sigui l’eina de cohesió social més important que tenim al país, que tenim a Catalunya. I, clarament, aquesta sanitat infrafinançada ha provocat un dèficit de serveis a tot el país, amb un dèficit de serveis, amb un dèficit de professionals, per aquest infrafinançament crònic. I això, sobretot, amb una gran manca de professionals, i això és molt més evident a les zones allunyades, eh? Jo sempre dic que tots aquests problemes són inversament proporcionals a la distància en quilòmetres que hi ha des de qualsevol punt del país fins a Plaça Catalunya de Barcelona i, com més lluny estàs, més s'evidencia doncs aquests dèficits, eh? Hi ha qui posa l'exemple d'un pantà, d'un pantà que quan va perdent aigua, no? Doncs nosaltres estem a la cua del pantà i, quan deixa d'haver-hi aigua al principi, els de la cua ja fa molt temps que estem que estem secs, no? Per tant, quan falten metges a Barcelona, com és el cas, quan falten metges a l'àrea metropolitana, quan falten infermeres a l’àrea metropolitana, com és el cas, imagineu el que falta a les zones rurals, no?
Joan Carles Garcia : polític, Catalunya : Entitat_Geopolítica, Comissió de Territori : govern, Plaça Catalunya : ubicació, Barcelona : Entitat_Geopolítica, Alt Pirineu i l'Aran : Entitat_Geopolítica